מיה לנדסמן

מיה לנדסמן (נולדה ב-25 בספטמבר 1992) היא שחקנית ישראלית; זוכת שני פרסי האקדמיה הישראלית לטלוויזיה (2021, 2022) ופרס השחקנית הטובה ביותר בפסטיבל הסדרות הבינלאומי Canneseries בקאן (2022). לנדסמן נולדה, גדלה והתחנכה בתל אביב-יפו. למדה בתיכון עירוני א' לאמנויות תל אביב, במגמת תיאטרון. שירתה בצה"ל כמ"כית בנים (מפקדת כיתת טירונים בבסיס טירונות כלל-צה"לית). למדה משחק בבית הספר למשחק ניסן נתיב שבעיר הולדתה. החל משנת 2016 שיחקה בשלוש העונות הראשונות של הסדרה "האחיות המוצלחות שלי". בשנת 2018 שיחקה בסדרה "להעיר את הדב" בתפקיד משני. באותה שנה שיחקה בעונה הראשונה של הסדרה "קופה ראשית" בתפקיד נעמי, עובדת ירקנייה לסבית במרכול. בשנת 2020 שבה לגלם את נעמי, ושיחקה בסדרה "חזרות" בתפקיד עלמה שחקנית התיאטרון. בשנת 2021 שיחקה בסדרה "המפקדת" את ספיר, סמלת מחלקה של טירוניות, על תפקידה בסדרה זכתה בפרס האקדמיה הישראלית לטלוויזיה לשחקנית משנה בסדרה קומית. בהמשך 2021 לוהקה לראשונה לתפקיד ראשי בסדרת הדרמה הקומית "ילדות סכסכניות" מבית הוט, לצד עינת הולנד. בפסטיבל הסדרות של קאן 2021 Canneseries הייתה מועמדת לפרס על משחקה בסדרה. בנוסף ב-2021, לנדסמן הופיעה בתפקיד משני בסרט הקולנוע "היו זמנים בתל אביב". בשנת 2022 שיחקה בסדרה "שעת אפס" בכאן 11. הסדרה זכתה בפרס הסדרה הטובה ביותר בפסטיבל הסדרות בקאן ולנדסמן בפרס השחקנית הטובה ביותר. כמו כן זכתה בפרס האקדמיה הישראלית לטלוויזיה לשחקנית ראשית בסדרת דרמה. בתיאטרון הקאמרי שבתל אביב, משחקת בהצגות "כטוב בעיניכם", "מתאבל ללא קץ", "השיבה", "קן הקוקיה", "אל נקמות", "מהומה רבה על לא דבר", "פיקוח נפש", "Name Drop", "פיטר פן" ו"מלאכים באמריקה". בנוסף למשחק, מופיעה לנדסמן כזמרת וכמתופפת בצמד הפאנק האקספרימנטלי פאוור סטריינג'רס ביחד עם בן-זוגה של לנדסמן, אור רימר (בעברו חבר בלהקת השקרנים ובלהקת אד טרנר והדנילוף סנטר). קלטת הבכורה של ההרכב, "Apes Together", ראתה אור בשנת 2023 דרך הלייבל "תת קרקע" ב-50 עותקים בלבד, וכוללת 27 שירים באורך שבין עשרות שניות ל-2 דקות, עם טקסטים קצרים שתוארו על ידי הצמד כ"שירי ילדים למבוגרים". בנובמבר 2022, עוד בטרם ראתה אור הקלטת, צולם וידאו קליפ לשיר "נסיכת גורילה". ב-2021 במהלך מבצע שומר החומות של צה"ל, לנדסמן הביעה סולידריות עם תושבי שייח' ג'ראח שבמזרח ירושלים, ובפוסט באינסטגרם הביעה תמיכה בתושבי רצועת עזה שלטענתה: "חפים מפשע". 2021: פרס האקדמיה הישראלית לטלוויזיה לשחקנית משנה בסדרה קומית. 2022: פרס האקדמיה הישראלית לטלוויזיה לשחקנית ראשית בסדרת דרמה. 2022: פרס השחקנית הטובה ביותר בפסטיבל הסדרות הבינלאומי Canneseries קאן. Apes Together‏ (2023) - במסגרת צמד פאוור סטריינג'רס מיה לנדסמן, במיזם "אישים" לתיעוד היצירה הישראלית מיה לנדסמן, במסד הנתונים הקולנועיים IMDb (באנגלית) בר זגה, מיה לנדסמן על הסערה שעוררה: "היה קשה, אבל אנחנו חיים במדינה דמוקרטית", במדור "פנאי פלוס" באתר ynet‏, 19 באוקטובר 2021 מיה לנדסמן חוטפת מהסלבס: "שונאת ישראל מקבלת פרס", באתר אייס, 7 באפריל 2022 האלבום "Apes Together" של פאוור סטריינג'רס, באתר בנדקמפ דפנה לוי, ראיון אישי עם מיה לנדסמן בפודקאסט ״על החיים ועל המוות״, 20 ביוני 2023 רן בוקר, הסדרה הישראלית "שעת אפס" זכתה בפסטיבל סדרות בקאן, באתר ynet, 6 באפריל 2022 ארנון שוורצמן, ‏"אני אמנית שמאלנית אליטיסטית עם צד של פקאצה", באתר ‏מאקו‏, 26 באפריל 2018 29 פרסים לכאן בטקס האקדמיה לטלוויזיה, באתר כאן-תאגיד השידור הישראלי צפו: כוכבת המפקדת בסדרה חדשה בהוט, באתר אייס, 20 בספטמבר 2021 Once upon a time in Tel Aviv, 2021-12-24, נבדק ב-2023-11-25 התיאטרון הקאמרי - כטוב בעיניכם, סרטון באתר יוטיוב (אורך: 1:07) פאוור סטריינג'רס-נסיכת גורילה, וידאו קליפ בערוץ "doo doo", באתר יוטיוב (אורך: 1:36), 12 בנובמבר 2022 שירה יום טוב, פסילת תפקיד: מיה לנדסמן לא תמשיך לעונה הבאה של "המפקדת", באתר אייס, 25 במאי 2021 כוכבת "המפקדת" הביעה תמיכה בצד הפלסטיני, 11 במאי 2021